Diari Oficial de la Generalitat Valenciana


Sumari del DOGV 9425, del 12-09-2022 (2022/8094)

RESOLUCIÓ de 7 de setembre de 2022, de la consellera d'Innovació, Universitats, Ciència i Societat Digital, per la qual es nomena Alejandro Sanz Sobrino i es renova Modesto Fabra Valls i M. Jesús Tirado Roldán com a vocals del Consell Social de la Universitat Jaume I.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9425

Data del DOGV
:   12-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8094


Data del document
:   07-09-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats

RESOLUCIÓ de 7 de setembre de 2022, de la consellera d'Innovació, Universitats, Ciència i Societat Digital, per la qual es nomena Alejandro Sanz Sobrino i es renova Modesto Fabra Valls i M. Jesús Tirado Roldán com a vocals del Consell Social de la Universitat Jaume I. [2022/8094]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la composició i estableix en l'apartat tres els vocals en representació del consell de govern de la universitat.  
El Consell de Govern de la Universitat Jaume I, en la seua sessió de 15 de juliol de 2022, va aprovar la designació d'Alejandro Sanz Sobrino, en representació de l'estudiantat, i la renovació de Modesto Fabra Valls, en representació del personal docent, i de M. Jesús Tirado Roldán, en representació del personal d'administració i serveis, com a representants del Consell de Govern en el Consell Social d'aquesta universitat.  
  
De conformitat amb el que es disposa en els articles 5.3 i 6.2 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Publicar el cessament d'Elisa Bisbal González com a vocal del Consell Social de la Universitat Jaume I, en representació de l'estudiantat.  
  
Segon  
Nomenar Alejandro Sanz Sobrino, en representació de l'estudiantat, i la renovació de Modest Fabra Valls, en representació del personal docent, i de M. Jesús Tirado Roldán, en representació del personal d'administració i serveis, com a vocals en representació del Consell de Govern en el Consell Social.  
  
Tercer  
La present resolució farà efecte des del dia de la signatura, sense perjudici de la posterior publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi en la via administrativa, es podrà recórrer potestativament en reposició o bé caldrà plantejar-hi directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha d'interposar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
Alacant, 7 de setembre de 2022.- La consellera d'Innovació, Universitats, Ciència i Societat Digital: Josefina Bueno Alonso.